“บอร์ด กองทุนออมฯ” เห็นชอบแก้กม. ขยายอายุสมาชิก-เพิ่มเงินสมทบ รอรัฐบาลไฟเขียว
“บอร์ด กองทุนออมฯ” เห็นชอบแก้กม. ขยายอายุสมาชิก-เพิ่มเงินสมทบ รอรัฐบาลไฟเขียว
“บอร์ด กองทุนออมฯ” เห็นชอบแก้กม. ขยายอายุสมาชิก-เพิ่มเงินสมทบ รอรัฐบาลไฟเขียว
30 ต.ค. 2563

นายกฤษฎา จีนะวิจารณะ ปลัดกระทรวงการคลัง ในฐานะประธานคณะกรรมการกองทุนการออมแห่งชาติ (กอช.) เปิดเผยว่า ที่ประชุมคณะกรรมการ กอช. เมื่อวันที่ 29 ต.ค.63 ได้เห็นชอบให้มีการศึกษาแนวทางการแก้ไขกฎหมาย กอช. เพื่อเปิดทางให้ประชาชนที่อายุมากกว่า 60 ปี สามารถสมัครเข้าเป็นสมาชิกได้ ส่วนจะขยายให้ถึงอายุเท่าไรนั้น ยังอยู่ระหว่างหาข้อสรุป
นอกจากนี้ ยังจะให้มีการแก้ไขกฎหมาย เพื่อให้รัฐบาลจ่ายเงินสมทบเพิ่มมากขึ้น ซึ่งเป็นการจูงใจให้แรงงานนอกระบบเข้ามาสมัครเป็นสมาชิกเพิ่มขึ้น และมีเงินใช้หลังเกษียณอายุอย่างเพียงพอ โดยปัจจุบันรัฐบาลจ่ายสมทบให้สมาชิกไม่เกิน 1,200 บาทต่อปี
  “การแก้ไขกฎหมายไม่ยาก ซึ่งทั้งการขยายอายุสมาชิก และการเพิ่มเงินสมทบเป็นประเด็นสำคัญ หากรัฐบาลมีความพร้อม ทางกระทรวงการคลังก็จะเสนอแก้ไขกฎหมาย กอช.นี้ทันที” ปลัดกระทรวงการ กล่าว